Document ID: 32007D0846

KOMISSION PÄÄTÖS,
tehty 6 päivänä joulukuuta 2007,
jäsenvaltioiden yhteisön eläinlääkintälainsäädännön eri säännösten mukaisesti hyväksymiä yksikköjä koskevien luettelojen mallista sekä näiden luettelojen toimittamisessa komissiolle sovellettavista säännöistä
(tiedoksiannettu numerolla K(2007) 5882)
(Kodifioitu toisinto)
(ETA:n kannalta merkityksellinen teksti)
(2007/846/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 11 artiklan 6 kohdan,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (2) ja erityisesti sen 5 artiklan 2 kohdan,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (3) ja erityisesti sen 5 artiklan 3 kohdan,
ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (4) ja erityisesti sen 7 artiklan,
ottaa huomioon eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY (5) ja erityisesti sen 5 artiklan 3 kohdan,
ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (6) ja erityisesti sen 8 a artiklan 6 kohdan,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (7) ja erityisesti sen 17 artiklan 3 kohdan c alakohdan ja 18 artiklan 1 kohdan neljännen luetelmakohdan,
sekä katsoo seuraavaa:
(1)
Jäsenvaltioiden yhteisön eläinlääkintälainsäädännön eri säännösten mukaisesti hyväksymiä yksikköjä koskevien luettelojen mallista sekä näiden luettelojen toimittamisessa komissiolle sovellettavista säännöistä 24 päivänä tammikuuta 2001 tehtyä komissio päätöstä 2001/106/EY (8) on muutettu useita kertoja ja huomattavilta osilta (9). Sen vuoksi olisi selkeyden ja järkeistämisen takia kodifioitava mainittu päätös.
(2)
Yhteisön sisäistä nautaeläinten, sikojen, lampaiden, vuohien ja hevoseläinten kauppaa saavat käydä keräyskeskukset, jotka on hyväksynyt sen jäsenvaltion toimivaltainen viranomainen, jossa asianomainen keräyskeskus sijaitsee.
(3)
Yhteisön sisäistä naudan- ja siansukuisten kotieläinten siemennesteen kauppaa saavat käydä keinosiemennysasemat, jotka on hyväksynyt sen jäsenvaltion toimivaltainen viranomainen, jossa asianomainen keinosiemennysasema sijaitsee.
(4)
Yhteisön sisäinen nautaeläinten alkioiden ja munasolujen kauppa sallitaan, jos ne on kerännyt, käsitellyt ja varastoinut alkionsiirtoryhmä, jonka on hyväksynyt sen jäsenvaltion toimivaltainen viranomainen, jossa asianomainen ryhmä toimii.
(5)
Kunkin jäsenvaltion on lähetettävä komissiolle ja muille jäsenvaltioille luettelot keräyskeskuksista, keinosiemennysasemista ja alkionsiirtoryhmistä, jotka se on hyväksynyt alueellaan.
(6)
On tarpeen yhdenmukaistaa kyseisten luettelojen malli ja niiden välittämistapa, jotta yhteisöä koskevat ajan tasalla olevat luettelot olisivat helposti käytettävissä.
(7)
On suotavaa ja aiheellista käyttää kyseistä yhdenmukaistettua mallia muiden kuin siipikarjaan kuuluvien tuotujen lintujen hyväksyttyjen karanteenitilojen tai keskusten osalta.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Liitteessä I lueteltuja yksikköjä koskevat luettelot on toimitettava komissiolle Word- tai Excel-muodossa seuraavaan osoitteeseen: Inforvet@ec.europa.eu
Luettelot on laadittava liitteessä II annettujen mallien mukaisesti.
Komissio ilmoittaa jäsenvaltioille elintarvikeketjua ja eläinten terveyttä käsittelevässä pysyvässä komiteassa mahdollisista luettelojen mallia tai vastaanottajaa koskevista muutoksista.
2 artikla
Kumotaan päätös 2001/106/EY.
Viittauksia kumottuun päätökseen pidetään viittauksina tähän päätökseen liitteessä IV olevan vastaavuustaulukon mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä joulukuuta 2007.

Labels: 12
3
15
6